# Adelocosa anops

Adelocosa anops és una espècie d'aranya pertanyent a la família dels licòsids i l'única del gènere Adelocosa.

## Descripció

* Pot arribar a fer entre 12 i 19 mm de llargària total.
* La seua coloració varia entre el carabassa i el marró vermellós, més fosc i brillant a la part davantera.
* El cos és cobert amb una capa prima de pèls fins i blanquinosos.
* Absència d'ulls degut a la seua perfecta adaptació a la vida cavernícola.
* Els quelícers són de color marró vermellós fosc amb nombrosos pèls blanquinosos per damunt.
* Potes de color taronja molt brillant per damunt i pàl·lid per sota, i amb taques de color marró en els extrems dels segments.
* Abdomen blanquinós amb una capa de pèls pàl·lids.
* És verinosa, tot i que inofensiva per als humans.

## Reproducció

La femella pon entre 15 i 30 ous per niuada i porta el sac d'ous a la boca fins que les cries neixen completament desenvolupades. És llavors quan les cries es traslladen al dors de la seua mare on viuran durant un temps fins que siguin prou independents com per a viure i caçar per si mateixes.

## Alimentació

Es nodreix de l'amfípode Spelaeorchestia koloana i d'artròpodes no nadius de les illes Hawaii.

## Hàbitat

Viu en coves de sòls molt rocallosos, lliures de sediments erosius i amb una humitat molt alta.

## Distribució geogràfica

Es troba a la cova Koloa de l'illa de Kauai (les illes Hawaii, els Estats Units). Només se'n coneixen tres poblacions.

## Estat de conservació

Es veu amenaçada per la pèrdua i el deteriorament del seu hàbitat, la qual cosa ja va començar amb l'arribada dels polinesis a les illes Hawaii i que continua avui dia amb l'expansió agrícola i el desenvolupament humà. A més, la utilització de productes químics i biològics per controlar els insectes no nadius (com ara, formigues i paneroles), les sequeres, les visites a les coves i la presència o introducció d'espècies competidores o depredadores no nadiues de les illes suposen altres entrebancs afegits per a la seua supervivència.

## Referències

* ↑ The Taxonomicon (anglès)
* 1 2 3 4 5 6 Endangered Species in the Pacific Islands Arxivat 2010-07-31 a Wayback Machine. (anglès)
* ↑ The Cavernicolous Fauna of Hawaiian Lava Tubes, 3. Araneae (Spiders) 1 (anglès)
* 1 2 3 4 Hawaii's Comprehensive Wildlife Conservation Strategy Arxivat 2007-03-17 a Wayback Machine. (anglès)
* ↑ UICN (anglès)
* ↑ Catalogue of Life (anglès)

## Bibliografia

* Baillie, J. i B. Groombridge (eds.), 1996. 1996 IUCN red list of threatened animals. UICN, Gland, Suïssa. 378 p.
* Groombridge, B. (ed.), 1994. 1994 IUCN Red List of Threatened Animals. UICN, Gland, Suïssa i Cambridge, la Gran Bretanya.
* UICN, 1990. Llista Vermella d'Animals Amenaçats de la UICN 1990. IUCN, Gland, Suïssa i Cambridge, la Gran Bretanya.
* Howarth, F. G., 1972. Cavernicoles in lava tubes on the island of Hawaii. Science 175: 325-26.
* Suman, T. W., 1964. Spiders of the Hawaiian Islands : Catalog and Bibliography. Pacif. Ins. 6 (4) : 665-87.
* U.S. Fish and Wildlife Service, 2003. Final Rule: designation of Critical Habitat for the Kaua'i cave wolf spider and Kaua‘i cave amphipod.
* U.S. Fish and Wildlife Service, 2004. Draft recovery plan for the Kaua'i cave arthropods: the Kaua'i cave wolf spider (Adelocosa anops) and the Kaua'i cave amphipod (Spelaeorchestia koloana). Portland, (Oregon): U.S. Fish and Wildlife Service. 55 pp.
* Wells, S.M., Pyle, R.M. i Collins, N.M., 1983. The IUCN Invertebrate Red Data Book. UICN, Gland, Suïssa i Cambridge, la Gran Bretanya.